Aktualitások, 2014 január – frissítve! – frissítve!! | a Csongrád Megyei Építész Kamara
Aktualitások, 2014 január – frissítve! – frissítve!!
2014. jan. 12. NImre	Hozzászólás
Újabb frissítés (január 27.): A Szegedi Törvényszék a 2013. évi rendkívüli kamarai tisztújítás érvényességét megtámadó peres eljárást (lásd alább) megszüntette.
Frissítés (január 16.):
1. Akiket illet: meghosszabbították az Év Tetője Nívódíj Pályázat beadási határidejét (január 20. éjfélig). http://emsz.hu/2013-ev-tetoje-nivodij-palyazat-hatarido-modositas-2014-januar-20-2400-ora
2. A tervezői termékkiírásról szóló kormányrendelet megjelenését követően konferencia sorozat indult, melynek szegedi állomása február 6-án lesz, érdemes minden építész kollégának beprogramozni (2,5 kreditpont). Részletes tájékoztató itt: Tervezői termékkiírás KONFERENCIA Szeged. A szakmai előadásokat magába foglaló egész napos program itt olvasható: CPR_Program_2014_végleges
Megjelent a Magyar Közlönyben a kamarai törvény módosítása 2013 dec , továbbá a tűzvédelmi tervezői tevékenységről, szakmagyakorlás szabályairól szóló korm rend módosítás (2013 dec. 30.), mely jogszabályváltozások az érintettek figyelmébe ajánlhatók.
A Borsod-Abaúj-Zemplén Megyei Építész Kamara titkára volt szíves összefoglalni a lánctartozások megakadályozása érdekében született tavalyi jogszabályokat, és megküldte a területi kamaráknak az erről szóló hírlevelüket; ez rögzíti a teljesítésigazolási szakértői szerv (TSZSZ) működésére vonatkozó kitételeket és az alvállalkozónak (szakági tervezőnek) való nemfizetés közjogi következményeiről szóló passzusokat: LÁNCTARTOZÁSOK MEGAKADÁLYOZÁSA Hírlevél II. kamarai tagoknak.pdf . Ezeket minden szakmagyakorlónak ajánlatos tudni.
Kamaránk törvényességi felügyeleti szerve, a Belügyminisztérium december 19-én megküldött állásfoglalása – a taggyűlés hitelesített jegyzőkönyve alapján (lásd itt) – minden tekintetben eredményesnek ítéli meg a 2013. júniusi tisztújító választást; törvényességi észrevételt nem tett: BM.782.81.2013 level. Ezzel összefüggésben ajánljuk minden kamarai tagtárs figyelmébe az itt olvasható elnöki nyílt levelet is.
Előző bejegyzés A CsMÉK elnökének nyílt levele – frissítve!Következő bejegyzés Évfordulós megemlékezések Novák Istvánról – frissítés